als_Latn dik_Latn sag_Latn
“Kjo e ashtuquajtur Qeveri paralele e Thaçit e koncentruar tashmë në kabinetin e tij, mund të shihet edhe si sinjal i përgaditjes së PDK-së, për ecje më të shpejtë ngasa mund të merret me mend, drejt zgjedhjeve të parakohshme, respektivisht të jashtëzakonshme”, ka thënë njohësi i çështjeve politike, Sadri Ramabaja.
Presidenti Hashim Thaçi po tenton të instalojë në presidencë Qeverinë nëpërmjet njerëzve të tij duke krijuar kështu, një hallkë e gjatë e cila po vazhdon që të punojë nga atje, për të gjitha temat si në riformatim të mundshëm, ashtu edhe në çuarje të shtetit në zgjedhje të parakohshme. Thaçi po përpiqet të marrë në stafin presidencës një pjesë nga "njerëzit e tij" në mënyrë që një pjesë të stafit politik të e ndërrojë. Njohësit e çështjeve politike, dhe deputetët kanë vlerësuar se z.Thaçi po bën premtime elektorale për zgjedhjet që vijnë dhe njëkohësisht parandien humbje të PDK.
Sipas tyre me këto veprime z.Thaçi tregon qartë, se nuk kërkon të lërë gjurmë pozitive në historinë e shtetit të Kosovës, por vetëm të mbulojë interesat e tij dhe të miqve të tij që kalojnë jashtë parimeve të një burri shteti.
Rexhep Selimi deputet nga VV, ka pohuar se Thaçi nuk heqë dorë kurrë nga rrjeti klientelist që e ka në PDK, pasi Thaçi ka shumë "resurse" njerëzore në PDK, që nuk i lë në dorë të Veselit dhe po ashtu Veseli nuk ia linte në dorë Thaçit, resurset njerëzore të SHIK-ut. Ai ka deklaruar se Thaçi, tash resurset e tij i mbledh rreth vetes edhe në Presidencë.
(Tekstin e plotë mund ta lexoni të Enjten në publikimin e shtypur të gazetës kombëtare “Bota sot” në Kosovë dhe diasporë)
als_Latn als_Latn als_Latn als_Latn als_Latn